Abantbrazo

L'abantbrazo (pron. arag. chen. /abambraθo/, ben. /abambraso/) ye una d'as cuatre porcions en que se divide o miembro superior. L'abantbrazo se troba limitato por a suya cara superior con o brazo por meyo d'o codo y por a suya cara inferior con a man a traviés de l'articulación d'o maniquiello.

 Uesos 
O escleto osio de l'abantbrazo ye composato por dos uesos luengos: o radio (ueso externo) y o cubito (ueso interno).

O radio s'articula con o ueso d'o brazo, l'humero, y con o propio cubito, y con os uesos d'o carpo escafoide y semilunar. O cubito s'articula nomás con o ueso d'o brazo, l'humero, y con o radio.

Ye formato por l'articulación radiocubital que pende en a unión, por a zona superior y inferior, d'o cubito y o radio. Entre éls existe un espacio recubierto por fibrocartilago muit resistent (sincondrosis). Ista articulación ye a que permite os movimientos de pronación y supinación, a on o radio chira arredol d'o cubito.

 Musclos 
A rechión muscular de l'abantbrazo ye composata por vente musclos, y se divide en tres rechions musculars:

 Rechión anterior.
 Rechión posteroexterna.
 Rechión posterior.

 Rechión anterior 
Contiene cuatre plans musculars con ueito musclos, que son, d'o mas superficial enta o mas fundo:

Primer plan: 
En sentito lateromedial: 
 pronador redondo,
 palmar mayor, u flexor radial d'o carpo
 palmar menor, u palmar luengo
 cubital anterior, u flexor cubital d'o carp

Segundo plan: 
 Se troba o flexor común superficial d'os didos, que contiene cuatre fasciclos.

Tercer plan: 
 flexor común fundo d'os didos, composato por cuatre fasciclos;
 flexor luengo d'o pulgar.

Cuatreno plan: 
 pronador cuadrato.

 Rechión posteroexterna 
Contiene cuatre musclos que son, d'o mas superficial enta o mas fundo:

 supinador luengo, u braquioradial,
 extensor radial luengo d'o carpo,
 extensor radial curto d'o carpo,
 supinador curto.

 Rechión posterior de l'abantbrazo 
Contiene dos plans musculars con un total de ueito musclos.

Plan superficial
Contien tres musclos. Descritos en sentito lateromedial:

 extensor común d'os didos, dividito en tres fasciclos;
 extensor propio d'o dito chicot;
 cubital posterior.

Plan fundo
Contien cinco musclos. Descritso en sentito lateromedial y anteroposterior: 
 extensor curto d'o pulgar,
 abductor luengo d'o pulgar,
 extensor luengo d'o pulgar,
 extensor propio d'o index.

En a parti mas superior de l'abantbrazo se troba o chicot musclo anconal.

 Referencias 

 Vinclos externos 

Categoría:Extremidaz corporals
Categoría:Biquipedia:Articlos con partes que amenistan referencias